Toe Abígail by Nabal kom, het hy juis 'n maaltyd in sy huis aangerig soos die maaltyd van 'n koning; en Nabal se hart was vrolik in hom, en hy was baie dronk; daarom het sy hom niks, klein of groot, meegedeel totdat dit die môre lig word nie.
Dit is baie erg as van die laaste getuienis wat die Here van jou lewe gee, is dat jy baie dronk was.
Daar is een sonde wat soos 'n draad deur die Bybel loop. Van die eerste tot die laaste boek word van van hierdie sonde melding gemaak.
By wie is "Ag!"; by wie is "Wee my!"; by wie is getwis; by wie is geklaag; by wie is wonde sonder oorsaak; by wie is dofheid van oë? By die wat láát opbly by die wyn, by die wat ingaan om gemengde drank te proe. Kyk nie na die wyn as dit rooiagtig lyk, as dit sy glans gee in die beker, glad na binne gly nie: op die end byt dit soos 'n slang en spuug gif uit soos 'n basilisk. Jou oë sal vreemde dinge sien en jou hart verkeerde dinge spreek; en jy sal wees soos een wat in die hart van die see lê en soos een wat op die top van die mas lê. Hulle het my geslaan, sê jy dan, ek het geen pyn gevoel nie; hulle het my neergeslaan, ek het dit nie gemerk nie! (23:36)Wanneer sal ek wakker word? Dan sal ek dit weer opnuut soek. (Spreuke 23:29-35 AFR1953)
Na die sondvloed lees ons dat Noag 'n wingerd aangeplant en wyn gemaak het. Die Bybel vertel dat dit gelei het tot Noag se val. Maar toe hy van die wyn gedrink het, het hy dronk geword en kaal in sy tent gelê (Genesis 9:21).
Hierdie oortreding van Noag het gemaak dat Gam vir sy broers gaan vertel het dat Noag kaal in sy tent lê.
Daarvoor is hy gestraf deur sy seun te vervloek: Die Here het die eerstgeboorte seën wat oor Gam se seun Kanaän uitgespreek moes word, in 'n vloek verander.
2. Kom ons kyk in die besonder na die betekenis van drankmisbruik soos wat ons dit in die Bybel kry:
Die teks klink miskien vir sommiges taamlik outyds, maar dit is die tipe dinge wat vandag nog op die sogenaamde ramkampe gebeur.
Dit is waarom Hy sê dat Hy die beker drank in die hand van die drinker in 'n oordeelsbeker en in skande gaan verander.
En jy moet vir hulle sê: So spreek die HERE van die leërskare, die God van Israel: Drink en word dronk en spuug en val neer en staan nie weer op nie weens die swaard wat Ek onder julle stuur. (Jeremia 25:27 AFR1953;)
Die wyn is 'n spotter, en sterk drank 'n lawaaimaker; en elkeen wat daardeur bedwelmd raak, is nie wys nie. (Spreuke 20:1 AFR1953)
Dit is baie sleg as dit is hoe die Here oor jou voel, want hoe gaan die Here iemand oor wie Hy so voel, in die hiernamaals ontvang?
Daarom sê die Here dat ellende wag vir dié wat vroeg in die môre opstaan om agter sterk drank aan te loop en hulle tot laataand dronk te drink aan wyn (Jesaja 5:11).
Dit het al deel van ons kultuur geword om niks te doen sonder dat alkoholiese drank 'n rol speel nie.
Dit is verkeerd dat die meeste van ons sosiale byeenkomste net nie sonder drank gehou kan word nie! Dit lewer ook hierdie probleem dat uit hierdie gewoonte probleme ontstaan vir mense wie se liggame nie teen drank bestand is nie. Dit is 'n bekende feit dat 'n groot aantal van die alkoholiste se probleme begin het by drankies tydens die ete.
Die verdere probleem is dat daar manne is wat net nie "nee" vir 'n antwoord kan vat nie. Sulke mense probeer dan 'n drankie (of meer) afdwing op elkeen wat teenwoordig is. Daar was baie eeue terug al sulke mense. Daarom het die Here 'n uitspraak gemaak oor hoe Hy voel oor sulke mense en wat Hy met hulle gaan doen:
Ellende wag vir hom wat, toe hy vir 'n ander drank gegee het, dit met gif gemeng het en hom dronk gemaak het om na sy kaal geslagsdele te kan kyk (Habakuk 2:15).
Onthou u hoe ongeduldig die Here met Dawid was omdat hy Uria vermoor het? Toe het dit gegaan oor 'n hele paar van die dinge waaroor die preek tot nou toe al gehandel het.
'n Waarskuwende voorbeeld van so 'n geval kry ons in Lot se geskiedenis waar sy twee dogters met mekaar ooreengekom het om hom dronk te maak en in sy toestand by hom te slaap sodat hulle by hom kinders kon hê.
Al sê die Here nie elke keer duidelik dat die dronkenskap wat gebeur het, sonde was nie, wys Hy dit later duidelik in die gevolge daarvan - soos in die geval met wat toe van Lot se kinders geword het.
Sodra hulle getuig het dat hy 'n vraat en 'n suiplap (so noem die Bybel dit!) is, moes die oudstes van die stad hom stenig (Deuteronomium 21:20).
Ons het so 'n voorbeeld in Hanna wat in haar gedagte gepraat het toe sy in die tempel gesit en bid het. Die Bybel sê net haar lippe het geroer.
Die beginsel wat die Bybel hier uitstippel, is dat hierdie sonde mens se verantwoordelikheid van hom af wegneem.
Iemand wat drank misbruik kan nie nugter dink en verantwoordelik optree nie. Ons moet nie aan hierdie woorde aanstoot neem nie, want die Here sê dit self. Hy sê : Hulle het getuimel en gewaggel soos 'n dronk man, en al hulle wysheid is verwar. (Psalm 107:27 ).
Die gebrek aan respek wat die Here vir so 'n mens het, kom ook uit in die woorde van die Here waar Hy sê dat Egipte is soos 'n dronk mens wat in sy braaksel rondwaggel (Jesaja 19:14). J
uit die feit dat die Here 'n dronkaard so afskuwelik teken, openbaar hoe afstootlik hierdie mens in sy sonde vir die Here is. (vgl. Jeremia 25: 27; Psalms 69:12; Spreuke 20:1).
Die Apostel Paulus verwys daarna dat daar van die gemeentelede in sy tyd was wat tydens die liefdesmaaltye al dronk by die kerk opgedaag het - en in hierdie toestand het hulle dan daarna Nagmaal gevier. Hy vermaan die mense dat dit 'n swaar oortreding is (1Korintiërs 11:21).
Hierdie uitspraak van die Here behoort vir sulke lidmate 'n baie baie ernstige waarskuwing te wees, veral die Here se woorde dat Hy sulke mense sal doodmaak. Hy sinspeel hier met die woord sterwe op die hel as eindbestemming.
aan die ander kant het ons dit ook nodig om vir ons kinders en kleinkinders 'n voorbeeld te stel, sodat hulle so opgevoed kan word dat hulle koninklik en tot eer van God kan grootword.
Die gebruik van drank is nie sonde nie. Die Here Jesus het in sy lewe ook drank gebruik. Hy het byvoorbeeld wyn gebruik wanneer Hy Pasga gevier het en toe Hy die Nagmaal ingestel het. Die voorbeeld wat God in Hom stel, is dat die mens moet heers oor die gebruik van drank.
Op die bruilof te Kana raak die wyn klaar - en die Here maak ‘n oorvloed van wyn. Duidelik openbaar die Here dat dit glad nie sonde is om wyn op ‘n troue te gebruik nie.
Toe die Here Jesus die Nagmaal ingestel het, het Hy duidelik aangekondig dat dit die laaste keer is dat Hy die vrug van die wynstok hier op aarde saam met ons drink - maar Hy het bygevoeg dat Hy dit nuut saam met ons in die hemel sal drink. Ons gaan dus inderdaad wyn gebruik in die hemel - maar ons sal dit doen op die styl wat pas by beelddraers van God.
Hulle het die gebruik gehad om suurwyn en dwelms te meng en dan met 'n spons aan 'n stok vir die persoon aan die kruis te gee. Hierdie drank het dan die persoon bedwelm en sy lyding aansienlik ligter gemaak.
Hier is die pad. Dit is die rigting waar ons vreugde en eer by God soek en vind. 'n Vreugde en hoogste belewenis waar Hy deel is van ons en sy nabyheid ons volmaak met die hoogste geluk en vrede. Kom ons laat ons met die Gees vervul.